
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 3 martie 2009               

Pl-x  88 /2009                     


A V I Z

asupra  propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale
                 În conformitate cu prevederile art.95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, trimisă cu adresa nr.Pl-x 88 din 11.02.2009  şi înregistrată cu nr.31/184 din 12.02.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională. 
                Senatul, în calitate de primă Cameră sesizată, a respins  propunerea legislativă în şedinţa din 4 februarie 2009.

 Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă  în şedinţa din  3 martie  2009.

Propunerea legislativă are ca obiect de reglementare modificarea alin.(3) al art.80 din Legea nr.19/2000 privind sistemul public de pensii şi alte drepturi de asigurări sociale, în sensul majorării valorii punctului de pensie, cu începere de la 1 iunie 2008 faţă de 1 ianuarie 2009.
Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr.633 din 27.05.2008 şi avizul negativ al Consiliului Economic şi Social, nr.1204 din 17.06.2008.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  negativă a propunerii legislative,  rămasă fără obiect ca urmare a majorării valorii punctului de pensie prin Ordonanţa de urgenţă a Guvernului nr.108/2008 începând cu luna octombrie 2008,  prin Legea bugetului asigurărilor sociale de stat pe anul 2009, nr.19/2009, cu 1 aprilie şi 1 octombrie 2009, cât şi pentru faptul că aplicarea majorării propuse, de la 1 iunie 2008, ar avea caracter retroactiv, încălcându-se, astfel, prevederile art.78 din Constituţia României, republicată. 
În raport de obiectul şi conţinutul reglementării,  propunerea legislativă  face parte din categoria legilor organice. 
                                  PREŞEDINTE,                           SECRETAR,

                                  Daniel BUDA                             Gabriel ANDRONACHE
Red.: consilier,  C. Păduroiu                                                                                         

